Diari Oficial de la Generalitat Valenciana


Sumari del DOGV 4656, del 23-12-2003 (2003/13792)

RESOLUCIÓ de 3 de desembre de 2003, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 14.461 m² de superfície, situada a la partida del Rafelet, camí de la Senyoria d'Albaida (València), destinada a la reposició de l'institut de batxillerat Josep Segrelles en un centre d'educació secundària, realitzada per l'ajuntament del dit municipi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4656

Data del DOGV
:   23-12-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/13768


Data del document
:   03-12-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Albaida
    * cultura regional
    * propietat immobiliària

RESOLUCIÓ de 3 de desembre de 2003, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 14.461 m² de superfície, situada a la partida del Rafelet, camí de la Senyoria d'Albaida (València), destinada a la reposició de l'institut de batxillerat Josep Segrelles en un centre d'educació secundària, realitzada per l'ajuntament del dit municipi. [2003/X13297]
  
L'Ajuntament d'Albaida, en sessió plenària realitzada el dia 23 de desembre de 1999, va acordar la cessió gratuïta a la Generalitat Valenciana de la parcel·la de la seua propietat de 14.461 m² de superfície, situada a la partida del Rafelet, camí de la Senyoria, de la dita població
  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta de la parcel·la.
  
La cessió es realitza amb la finalitat de destinar la parcel·la a la reposició de l'institut de batxillerat Josep Segrelles a centre d'educació secundària, amb subjecció al que establix l'article 111.1 del Reglament de Béns de les Entitats Locals.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament d'Albaida de la parcel·la que té 14.461 m² de superfície, situada a la partida del Rafelet de la dita població, que confronta: nord, carretera d'Albaida a Ontinyent: sud, carrer en projecte núm. 3; est, carrer en projecte núm. 2 (antic camí de la Senyoria), i oest, carrer en projecte (camí de la Senyoria).
  
Consta inscrita en el Registre de la Propietat d'Albaida al tom 837, llibre 96, foli 166, finca 9.791, inscripció 2ª.
  
Referència cadastral: 944356402225756591QC i 460060000001800058TH.
  
Segon
  
La cessió gratuïta realitzada per l'Ajuntament d'Albaida, s'efectua amb la condició de destinar la parcel·la a la reposició de l'institut de batxillerat Josep Segrelles a centre d'educació secundària i amb subjecció al que establix l'article 111.1 del Reglament de Béns de les Entitats Locals.
  
Tercer
  
Elevar a escriptura pública la cessió i acceptació de la parcel·la; totes les despeses d'esta seran a càrrec de la Generalitat Valenciana.
  
Quart
  
La parcel·la acceptada, haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte al servici públic educatiu i adscrit a la Conselleria de Cultura, Educació i Esports, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana al Registre de la Propietat.